
 22.4.2010
 BG
 Официален вестник на Европейския съюз
 L 101/19
 РЕШЕНИЕ НА СЪВМЕСТНИЯ КОМИТЕТ НА ЕИП
 No 10/2010
 от 29 януари 2010 година
 за изменение на приложение IX (Финансови услуги) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение IX към Споразумението бе изменено с Решение на Съвместния комитет на ЕИП No 141/2009 от 4 декември 2009 г. (1)
 (2)
 Решение 2008/961/ЕО на Комисията от 12 декември 2008 г. за използване на националните счетоводни стандарти на някои трети държави и на Международните стандарти за финансово отчитане от емитенти на ценни книжа от трети държави при изготвянето на техните консолидирани финансови отчети (2) следва да бъде включено в Споразумението.
 (3)
 Решение 2008/961/ЕО отменя Решение 2006/891/ЕО на Комисията (3), което е включено в Споразумението и което трябва съответно да бъде отменено в Споразумението,
 РЕШИ:
 Член 1
 Текстът на точка 23в (Решение 2006/891/ЕО на Комисията) от приложение IX към Споразумението се заменя със следния текст:
 „32008 D 0961: Решение 2008/961/ЕО на Комисията от 12 декември 2008 г. за използване на националните счетоводни стандарти на някои трети държави и на Международните стандарти за финансово отчитане от емитенти на ценни книжа от трети държави при изготвянето на техните консолидирани финансови отчети (ОВ L 340, 19.12.2008 г., стр. 112).“
 Член 2
 Текстовете на Решение 2008/961/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 30 януари 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 29 януари 2010 година.
 За Съвместния комитет на ЕИП
 Председател
 Alan SEATTER
 (1) ОВ L 62, 11.3.2010 г., стр. 35.
 (2) ОВ L 340, 19.12.2008 г., стр. 112.
 (3) ОВ L 343, 8.12.2006 г., стр. 96.
 (4) С отбелязани конституционни изисквания.
 Съвместна декларация на договарящите се страни към Решение No 10/2010 за включване на Решение 2008/961/ЕО на Комисията в Споразумението
 „В Решение 2008/961/ЕО на Комисията от 12 декември 2008 г. за използване на националните счетоводни стандарти на някои трети държави и на Международните стандарти за финансово отчитане от емитенти на ценни книжа от трети държави при изготвянето на техните консолидирани финансови отчети се счита, че общоприетите счетоводни принципи на някои трети държави са еквивалентни на стандартите на ЕИП и се позволява на емитентите от трета държава да изготвят годишните и шестмесечните си консолидирани финансови отчети в съответствие с общоприетите счетоводни принципи на Китайската народна република или Канада, Република Корея или Република Индия. Включването на това решение не засяга приложното поле на Споразумението за ЕИП за отношенията с трети държави.“
 